als_Latn dik_Latn sag_Latn
Daniel Godelli shkëlqen në Almati të Kazakistanit. 22-vjeçari nga Peqini ka fituar 2 medalje ari dhe një argjendi. Danieli provoi edhe rekordin botëror, por nuk ia doli dot mbanë.
Daniel Godelli shpallet kampion i Botës në stilin e shkëputjes në Peshëngritje, nënkampion i Botës në shtytje dhe kampion i Botës në dygarësh.
Fillimisht, ai ka ngritur 171 kg në shtyrje dhe ka marrë medalje ari. Peshëngritësi shqiptar ka arritur të mundë kështu kampionin aktual të botës, kinezin Lju Xiaojung, i cili doli i dyti në kampionatin e këtij viti, falë peshës trupore më të madhe.
Para tij ka provuar Erkand Qerimaj. Në stilin e shtytjes, Qerimaj gaboi të treja provat, duke mos arritur dot të kualifikohet në dygarësh, pavarësisht se në të tria provat erdhi duke ndryshuar provat. Peshëngritësi nga Elbasani ka ngritur shtangën 198 kg në shtytje, duke u shpallur nënkampion në këtë stil.
Ai ngriti 369 kg në të dy garat dhe kësisoji është edhe kampion bote në dygarësh. Pra, Daniel Godelli u rendit i pari në shkëputje, i dyti në shtytje dhe i pari në total në Botërorin e Peshëngritjes, që zhvillohet në Kazakistan.
Triumfon edhe Romela Begaj në Kazakistan, e artë në shkëputje
Shqipëria triumfon sërish në kampionatin Botëtor të Peshëngritjes në Kazakistan duke ngritur për herë të dyte flamurin kuqezi mes shumë vendeve pjesëmarrëse.
Romela Begaj fitoi medalje të artë në stilin e shkëputjes, duke lënë pas vetes peshëngritëse me emër në arenën ndërkombëtare. Begaj ngriti 113 kilogramë në kategorinë 63 kg, duke lënë pas garuesit e tjerë. Begaj ngriti 108 kg në provën e parë, dështoi në të dytën me 113 kilogramë dhe në të tretin arriti të triumfojë në kampionatin botëror të peshëngritjes që po zhvillohet në Almati të Kazakistanit.
Më tej Begaj ka bërë provat për stilin e shtytjes, dygarësh. Në provën e parë tentoi të ngrinte 127 kg, por dështoi. Në provën e dytë 127 kg ia doli me sukses peshëngritësja kuqezi. Begaj ka shkëlqyer edhe në provën e tretë, kur ka ngritur shtangën me peshën 132 kg.
Në dygarësh, ajo ka ngritur 245 kg, duke u renditur në vendin e 7. Kjo renditje u kushtëzua nga rezultati në stilin e shtytjes, që është në rritje për Romelën, e cila arriti të kalonte me sukses me 132 kilogramë në shtangë.
Rama: Kampione bote për të gjitha vajzat shqiptare
I menjëherëshëm ka qenë reagimi i kryeministrit Edi Rama. Në një status në rrjetin social Facebook Rama shkruan se Romela është kampione për të gjitha vajzat shqiptare.
"Urime urime urime Romela Begës për medaljen e artë! Një kampione bote për gjithë vajzat shqiptare! Superbarazi gjinore në medaljet e arit", shkruan Rama në Facebook.
Shqiperia tre medalje ari dhe nje argjendi
Në total Shqipëria ka në kampionatin botëtor të peshëngritjes tre medalje ari dhe një argjenti.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn